Jozef Srnka

Jozef Srnka (* 2. február 1808, Liptovský Mikuláš - †  1853, v rieke Moravita medzi Butinom a Šemlakom; bol pochovaný v Butine) bol evanjelický kňaz, básnik, národný buditeľ.

Rodina 
 otec Ján Srnka
 matka Anna rod. Hanková

Životopis 
Študoval na evanjelickom lýceu v Kežmarku (prof. K. Kuzmány, J. Benedikti), v Ožďanoch, opäť v Kežmarku, roku 1832-1836 teológiu na kolégiu v Prešove, 1841-1843 na univerzitách v Greifswalde a Tübingene. Pôsobil ako vychovávateľ, výpomocný učiteľ, tajomník superintendanta v Tisovci, v roku 1848-1849 žil v Banskej Bystrici, od 26. novembra 1851 do tragickej smrti evanjelický farár v Birde v Rumunsku. Osobnosť slovenského národného obrodenia najmä na východnom Slovensku. Vedúci predstaviteľ Spoločnosti homiletickej v Prešove. Básnickú tvorbu publikoval v almanachoch a kalendároch. Prejavy a iné práce ostali v rukopise.

Pamiatky 
 óda od Ľ. J. Haana v Pamätnici prešovskej spoločnosti (1838) a od J. Záborského v Žehrách (1851); rukopisná pozostalosť v Literárnom archíve Matice slovenskej

Literatúra 
 Slovenský biografický slovník

Externé odkazy 
 

Slovenskí evanjelickí kňazi
Narodenia v 1808
Úmrtia v 1853
Slovenskí básnici
Slovenskí národní buditelia
Osobnosti Evanjelického kolégia v Prešove
Osobnosti z Liptovského Mikuláša
Osobnosti Evanjelického lýcea v Kežmarku